open-index/open-wikipedia-markdown huggingface dataset:
அர்கைரோதைட்டு

**அர்கைரோதைட்டு** *(Argyrodite)* என்பது Ag8GeS6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வெள்ளி செருமேனியம் சல்பைடு கனிமம் என்று இது வகைப்படுத்தப்படுகிறது. உலோகப் பளபளப்பும் இரும்பு அல்லது எஃகு தோற்றத்தை அளிக்கும் கருப்பு நிறமும் அர்கைரோதைட்டு கனிமத்தின் தோற்றப் பண்புகளாகும். 
1886 ஆம் ஆண்டு கிளமென்சு விங்ளெர் அர்கைரோதைட்டை கண்டுபிடித்தார். செருமேனியம் தனிமம்  தனிமைப்படுத்தப்பட்ட சிறிது காலத்திற்குப் பின்னர் கண்டுபிடிக்கப்பட்டதால் இக்கனிமம் அதிகமான கவனத்தை ஈர்த்தது. மெண்டலீவ் பரிந்துரைத்த 15 ஆண்டுகளுக்குப் பிறகு இது விவரிக்கப்பட்டது. செருமனி நாட்டின் சாக்சோனி மாநிலத்திலுள்ள பிரீபெர்கு என்ற சுரங்க நகரத்தில் இம்மெல்சுபர்சுட்டு சுரங்கத்தில் முதன்முதலில் இக்கனிமம் கிடைத்தது. 
பிரீபெர்கு கனிமம் முன்னதாக ஆகத்து பிரீதாப்ட் என்பவர் தவறுதலாக பிளசிங்லான்சு என்ற பெயரில் விவரித்திருந்தார். இதேபோல பொலிவியன் படிகங்கள் 1849 ஆம் ஆண்டில் படிகப்படுத்தப்பட்ட புரோங்னியார்தைட்டு என்றும் தவறாக விவரிக்கப்பட்டிருந்தன. 
 
வெள்ளீயத்தை உட்கூறாகக் கொண்டுள்ள Ag8SnS6 கனிமம் அர்கைரோதைட்டுடன் சம உருவத்தைக்  கொண்டுள்ளது. இதுவும் பொலிவியாவில் போலிகனசதுரப்  படிகங்களாகக் கிடைக்கிறது. இக்கனிமம்  கான்பீல்தைட்டு என்ற பெயரில் அறியப்படுகிறது. தொடர்புடைய (Cu4.7Ag3.3)GeS6. என்ற வாய்ப்பாட்டைக் கொண்ட புட்சைட்டு என்ற கனிமமும் அறியப்படுகிறது.

வெள்ளி மிகு கனிமம் என்ற பொருள் கொண்ட கிரேக்க சொல்லிலிருந்து அர்கைரோதைட்டு என்ற பெயர் வருவிக்கப்பட்டு கனிமத்திற்கு சூட்டப்பட்டுள்ளது.

பன்னாட்டு கனிமவியல் சங்கம் அர்கைரோதைட்டு கனிமத்தை Agyஎன்ற குறியீட்டால் அடையாளப்படுத்துகிறது.

## மேற்கோள்கள்
 
*

பகுப்பு:சல்பைடு கனிமங்கள்
பகுப்பு:வெள்ளி கனிமங்கள்
பகுப்பு:செருமேனியக் கனிமங்கள்
பகுப்பு:நேர்ச்சாய்சதுரக் கனிமங்கள்
கோம்பெர்கு-பாச்மான் வினை

**கோம்பெர்கு-பாச்மான் வினை** *(Gomberg–Bachmann reaction)*  என்பது உருசிய-அமெரிக்க வேதியியலாளர் மோசசு கோம்பெர்கும் அமெரிக்க வேதியியலாளர் வெர்னர் இமானுவேல் பாச்மானும் சேர்ந்து கண்டுபிடித்த ஒரு வேதிவினையாகும். இவ்வினையில் ஈரசோனியம் உப்பு வழியாக அரைல்-அரைல் இணைப்பு வினை நிகழ்கிறது .
: 
அரீன் சேர்மம் 1 (இங்கு பென்சீன்) ஈரசோனியம் உப்பு 2 உடன் ஒரு இடைநிலை அரைல் இயங்குறுப்பு மூலம் அரைல்-அரைலுடன் இணைக்கப்படுகிறது. உதாரணமாக  4-புரோமோ அனிலீனும் பென்சீனும் சேர்க்கப்பட்டு அதிலிருந்து பாரா-புரோமோபைபீனைல் தயாரிக்கப்படுகிறது. 
: BrC6H4NH2 + C6H6 → BrC6H4−C6H5
ஈரசோனியம் உட்கூறு மற்றும் அரீன் உட்கூறு ஆகிய இரண்டிற்கும் இந்த வினை ஒரு பரந்த நோக்கத்தை வழங்குகிறது. ஆனால் அசல் நடைமுறையைப் பின்பற்றினால்  (40 சதவீத்த்திற்கும் குறைவானது) விளையும் விளைபொருள் பொதுவாக குறைவாக இருக்கும். ஈரசோனியம் உப்புகளின் பல பக்க வினைகள் நிகழும்  
இதற்கான பல மேம்பாட்டு முறைகள்  பரிந்துரைக்கப்பட்டுள்ளன. அவற்றுள் ஒன்று, ஈரசோனியம் டெட்ராபுளோரோபோரேட்டுகளை ஒரு நிலைமாற்ற வினையூக்கியுடன் சேர்த்து பயன்படுத்தும் முறையாகும். 1-அரைல்-3,3-டையால்கைல்டிரையசீன்களை பயன்படுத்துவது மற்றொரு முறையாகும்.
## பிசுகோர் வினை
சிறந்த முடிவுகளைத் தரும் ஒரு மூலக்கூற்றிடை  மாறுபாட்டு வினை பிசுகோர் வளையமாதல் வினையாகும் :

:
Z என்ற குழுவானது பெயரிடுவதற்கு CH2, CH2CH2, NH மற்றும் CO இவற்றில் ஒன்றாக இருக்க முடியும். (புளோரினோனுக்கு)).
## மேற்கோள்கள்

பகுப்பு:பெயர் வினைகள்
பகுப்பு:பதிலீட்டு வினைகள்
உலக குறைப்பிரசவ தினம்

**உலக குறைப்பிரசவ தினம்** *(World Prematurity Day)* ஒவ்வோர் ஆண்டும் நவம்பர் மாதம் 17 ஆம் தேதி அனுசரிக்கப்படுகிறது. குறைபிரசவத்தில் பிறக்கும் குழந்தைகள் மற்றும் உலகெங்கிலும் காணப்பட்டும் அத்தகைய குடும்பங்களின் கவலைகள் குறித்த விழிப்புணர்வை ஏற்படுத்துவது இத்தினம் அனுசரிக்கப்படுவதன் நோக்கமாகும். ஒவ்வோர் ஆண்டும் சுமார் 15 மில்லியன் குழந்தைகள் குறைப்பிரசவத்தில் பிறக்கின்றன. இது உலகளவில் பிறக்கும் அனைத்து குழந்தைகளில் 10 பேரில் ஒரு குழந்தைக்குச் சமமாகும். உலகளாவிய ரீதியில் 15 மில்லியன் குழந்தைகள் மிக விரைவில் குறைப்ரசவத்தில் பிறக்கின்றன என்பதையும், நம்பகமான நேர போக்கு தரவுகளைக் கொண்ட பெரும்பாலான நாடுகளின் குறைப்பிரசவ விகிதங்கள் அதிகரித்து வருவதையும் நாடு அளவிலான மதிப்பீடுகள் காட்டுகின்றன. 2015 ஆம் ஆண்டின் புத்தாயிரம் மேம்பாட்டு இலக்கு 4  இன் படி முன்கூட்டியே பிறக்கும் குழந்தைகள்  உயிர் வாழ்வது மிகவும் சிக்கலான ஒன்றாகக் கருதப்பட்டது. புத்தாயிரம் மேம்பாட்டு இலக்கு 5  தாய்வழி ஆரோக்கியம் மற்றும் தொற்று நோயற்ற நோய்களுக்கு முக்கியத்துவம் அளிக்கிறது. குறைப்பிரசவத்தில் பிறக்கும் குழந்தைகள் கூடுதல் குறைபாடுகளுடன் உள்ளதால் குடும்பங்களையும்  மற்றும் நாட்டின் சுகாதார அமைப்பையும்  பாதிக்கிறது..
## வரலாறு
2008 ஆம் ஆண்டு ஐரோப்பிய பெற்றோர் அமைப்புகள் நவம்பர் 17 அன்று குறைப்பிரசவம் தினத்திற்கான முதல் சர்வதேச விழிப்புணர்வு நாளாக உருவாக்கப்பட்டது. இது 2011 ஆம் ஆண்டு முதல் உலக குறைப்பிரசவ தினமாக கொண்டாடப்படுகிறது.தற்போது உலகளாவிய வருடாந்திர தினமாகவும் அனுசரிப்பட்டு வருகிறது 

குறைப்பிரசவ தினம் பற்றி பொதுமக்களிடையே விழிப்புணர்வை ஏற்படுத்துவதற்காக பெற்றோர் குழுக்கள், குடும்பங்கள், சுகாதார வல்லுநர்கள், அரசியல்வாதிகள், மருத்துவமனைகள் மற்றும் பிற பங்குதார அமைப்புகள் போன்றவை செயல்படுகின்றன. ஊடக பிரச்சாரங்கள், உள்ளூர் நிகழ்வுகள், பிராந்திய, தேசிய அல்லது சர்வதேச மட்டத்தில் நடத்தப்பட்ட பிற நடவடிக்கைகள் பொதுமக்களிடையே போதுமான விழிப்புணர்வை உண்டாக்கியது.  2013 ஆம் ஆண்டில் 60 க்கும் மேற்பட்ட நாடுகளில் உலக குறைப்பிரசவ தினம் கொண்டாடப்பட்டது..

## மேற்கோள்கள்

## புற இணைப்புகள்
*http://www.efcni.org/index.php?id=991 EFCNI - World Prematurity Day
*http://www.littlebigsouls.com/ Little Big Souls - World Prematurity Day
*http://www.marchofdimes.org/mission/world-prematurity-day.aspx March of Dimes - World Prematurity Day
*http://www.prembaby.org.au/worldprematurityday/ National Premmie Foundation - World Prematurity Day
*http://www.who.int/pmnch/media/news/2012/20121117_world_prematurity_day/en/index.html Partnership for Maternal, Newborn & Child Health - World Prematurity Day

பகுப்பு:உடல்நலம்
பகுப்பு:நவம்பர் சிறப்பு நாட்கள்
ஜி. ஆர். டி. நகைக்கடை

**ஜி.ஆர்.டி.நகைக்கடை** என்று பிரபலமாக அறியப்படும் ஜி. ஆர். தங்க மாளிகை, இந்தியாவில் சென்னை நகரத்தை மையமாகக் கொண்ட ஒரு நகை நிறுவனம் ஆகும்.  இந்த நிறுவனம் சென்னையில் ஜிஆர்டி கிராண்ட் டேய்ஸ் என்ற நட்சத்திர  ஓட்டலையும் கொண்டுள்ளது.

## ஜிஆர்டி நகைக்கடை பற்றி
ஜி.ஆர்.தங்க மாளிகையை ஜி.ராஜேந்திரன் சென்னையில் 1964 இல் நிறுவினார்.நாங்கள் விற்கும் தங்கம் அனைத்தும் இந்திய தரக்கட்டுப்பாடு ஆணைய குறியீட்டு அடையாளங்களுடன் (BSI) விற்கப்படுகிறது என்று கூறுகிறார் ஜி.ஆர்.டி குழுமத்தின் நிர்வாக இயக்குநர் ராதாகிருஷ்ணன்.

## கிளைகள்
ஜி.ஆர்.டி.யின் கிளைகள்
மயிலாடுதுறை, பெங்களூர், ஐதராபாத், திருப்பதி, விசாகப்பட்டிணம், திருவண்ணாமலை, ஓசூர், மதுரை, தர்மபுரி, திருவள்ளூர், திருச்சி, திருநெல்வேலி, பாண்டிச்சேரி, விருதாச்சலம்,  கும்பகோணம், தஞ்சாவூர், குண்டூர்,  காஜுவாக்கா, சிங்கப்பூர்,  அரக்கோணம், வேலூர், கம்மனஹல்லி, ஜெயாநகர், மல்லேசுவரம், மாரத்தஹள்ளி ஆகிய முக்கிய நகரப் பகுதிகளில் அமைந்துள்ளன.

## மேற்கோள்கள்

பகுப்பு:தமிழ்நாட்டை அடிப்படையாகக் கொண்ட நிறுவனங்கள்
பகுப்பு:சென்னையை மையமாகக் கொண்ட நிறுவனங்கள்
ஜோய் ஆலுக்காஸ்

**ஜோய் ஆலுக்காஸ்**  (*Joy Alukkas*, பிறப்பு: அக்டோபர் 29, 1956) கேரளாவைச் சேர்ந்த ஓர் இந்தியத் தொழிலதிபர் ஆவார். இந்தியா மட்டுமல்லாமல் ஆசியா, அமெரிக்கா மற்றும் ஐரோப்பாவில் குறிப்பிடத்தக்கவராகத் திகழ்கிறார்.

இவர் ஜோயாலுக்காஸ் தங்கநகை நிறுவனத்தின் தலைவர் மற்றும் நிர்வாக இயக்குநராக உள்ளார். இந்நிறுவனம் 1987-ஆம் ஆண்டில் நிறுவப்பட்டு, 11 நாடுகளில் 160 கிளைகளைக் கொண்டுள்ளது. நகைத் துறையில் ஒரு முக்கிய அடையாளத்தைப் பெற்ற பிறகு, ஜோயாலுக்காஸ் நிறுவனமானது நில விற்பனை, வாழ்க்கை நளினப் பொருட்கள், பட்டுத்துறைகளிலும் தனது தொழிலை விரிவாக்கியது.

இவரது குடும்பம் தென்னிந்தியாவில் மூன்றாவது பணக்கார மற்றும் சக்திவாய்ந்த குடும்பமாகவும் கருதப்படுகிறது.

## தொழில்
ஜோயின் தந்தை வர்கீசு ஆலுக்காசு கேரள மாநிலத்தின் திருச்சூரின் நெடுஞ்சாலையில் ஒரு சிறிய நகைக்கடையைத் தொடங்கினார். பின்னர், வர்கீசு தனது வணிகத்தை தனது மகன்கள் ஜோஸ், பிரான்சிஸ், ஜோய் மற்றும் ஆண்டோ ஆலுக்காஸ் ஆகியோருடன் பகிர்ந்து கொண்டார்.  1987-ஆம் ஆண்டில் தனது முதல் நகைக்கடை நிறுவப்பட்டதைத் தொடர்ந்து, ஜோயாலுக்காஸ் நிறுவனம் அமெரிக்கா, இங்கிலாந்து, ஐக்கிய அரபு அமீரகம், இந்தியா, சிங்கப்பூர், மலேசியா, கத்தார், ஓமான், பஹ்ரைன், குவைத், சவுதி அரேபியா ஆகிய நாடுகளில் 10 மில்லியனுக்கும் அதிகமான வாடிக்கையாளர்களைக் கொண்டுள்ளது.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:1956 பிறப்புகள்
பகுப்பு:வாழும் மக்கள்
மொய்ரா தெலா தோரே

**மொய்ரா ரேச்செல் புஸ்டமண்டே க்ரூசாடோ தெலே தோரே**  (**Moira Rachelle Bustamante Cruzado Dela)** (பிறப்பு: 1993 நவம்பர் 4)    இவர் ஒரு பிலிப்பைன்சு பாடகரும் மற்றும் பாடலாசிரியருமாவார். இமாகோவின் "சுண்டோ", மூன்ஸ்டார் 88 இன் "தோரெட்" மற்றும் கிமிக் கேண்டாக் வென்ற ஒற்றை "டிடிபோ-டிபோ" ஆகியவற்றின் அட்டைப்படங்களுக்காக இவர் புகழ் பெற்றார்.

## தொழில்
*மெக்டொனால்டின்* "ஹூரே ஃபார் டுடே", சர்பின் "பினாலகி" மற்றும் *[[ஜான்சன் அண்ட் ஜான்சன்|ஜான்சன் அண்ட் ஜான்சனின்]]* "சிக்னேட்சர் ஆப் லவ் " உள்ளிட்ட பெருநிறுவன விளம்ப்பரப் பாடலான *ஜிங்கிள்ஸ்* மற்றும் கருப்பொருள் பாடல்களில் பணிபுரியும் குரல் கலைஞராக தெலா தோரேவின் தொழில் தொடங்கியது.

### 2013–2014: ''பிலிப்பைன்சின் குரல்''
மொய்ரா தெலா தோரே, *தி வாய்ஸ் ஆஃப் பிலிப்பைன்சின்* முதல் பருவத்தில் சேர்ந்தார், பேம்பூ மெனலாக்கின் "அல்லேலூயா" என்ற பாடலை வழங்கியதன் மூலம் பயிற்சியாளர் ஆலன் பினெண்டா லிண்டோவை கவர்ந்து. பின்னர், அவரது குழுவின் ஒரு பகுதியாக ஆனார். இவர் போட்டியின் முக்கியச் சுற்றுகளுக்கு முன்னேறினார். அங்கு காரா மங்லாபஸ் மற்றும் பெனிலோப் மாடங்குஹான் ஆகியோருடன் சேர்ந்து " ஒன் நைட் ஒன்லி " என்ற பாடலை பாடத் தேர்வு செய்யப்பட்டார். இறுதிச் சுற்றில் பெனிலோப் மாடங்குஹான் வென்றதால் இவர் வெளியேற்றப்பட்டார்.

### 2014: முதல் தனிப் பாடல் மற்றும் அறிமுகம்
இவர் தனது முதல் தனிப்பாடலான "லவ் மீ இன்ஸ்டீட்" என்ற இசைத்தொகுப்பினை *மொய்ரா* என்ற பெயரில் வெளியிட்டார்.

### 2016 - தற்போது: திருப்புமுனை
*கேம்ப் லாக்* மற்றும் *லவ் யூ டு தி ஸ்டார்ஸ் அண்ட் பேக்* ஆகிய காதல் படங்களின் அதிகாரப்பூர்வ ஒலிப்பதிவுகளுக்காக தெலா தோரே தனிப்பாடலைப் பாடினார்.

2017 அக்டோபரில், குய்சன் நகரத்தை தளமாகக் கொண்ட பிலிப்பைன்சின் பல்லூடக பாடல் எழுதுதல் மற்றும்  இசைக் காணொளி போட்டியான ஹிமிக் ஹேண்டாக்வின் இறுதிப் போட்டிகளில் பங்கேற்றார் . "டிடிபோ-டிபோ" என்ற லிபர்டைன் அமிஸ்டோசோ பாடலின் தெலா தோரேவின் குரல் இவரை பெரும் வெற்றியாளராக்கியது. அக்டோபரின் பிற்பகுதியில், இவர் *"ஆல்-ஸ்டார் சண்டே ஆப்டர்நூன் பார்ட்டி"* என்ற பிலிப்பைன்ஸ் தொலைக்காட்சி  நிகழ்ச்சியில் ஜம்பாயன் என்ற ஒலியியல் குழுவில் உறுப்பினரானார்.

2018 பிப்ரவரி, இவரது முதல் இசை நிகழ்ச்சி "தாக்புவான்" அதன் முதல் நிகழ்ச்சிக்கான நுழைவுச் சீட்டு நான்கு நாட்களில் விற்கப்பட்டது; இதை பிலிப்பைன்ஸின் ஜான் ப்ராட்ஸ் என்பவர் இயக்கியுள்ளார். பொதுமக்களின் கோரிக்கை காரணமாக, கச்சேரிக்கு இரண்டாவது இரவு இருந்தது.  இவரது 2018 ல் வெளிவந்த முதல் தொகுப்பான *மலாயா*, இவரது வெற்றி தனிப்பாடல்களான "மலாயா" மற்றும் "தாக்புவான்" ஆகியவற்றைக் கொண்டிருந்தது.  2018 திசம்பரில், இவர் பிலிப்பைன்சில் ஒரு சர்வதேச ஊடக சேவை வழங்கும் நிறுவனமான *ஸ்பாட்ஃபையின்* பட்டியலில் முதலிடம் பிடித்தக் கலைஞர் ஆனார்.

2019 ஆம் ஆண்டில், இவர் ஒரு திருமண பாடலை பாடினார். *ஜேசன் ஹெர்னாண்டஸ்* "இகாவ் அட் அகோ" மற்றும் கேனனின் சில பாடல்களையும் படினார்.

## தனிப்பட்ட வாழ்க்கை
தெலா தோரே ஒரு பக்தியுள்ள கிறிஸ்தவர் ஆவார். ஆனால் "எனது நம்பிக்கைகளை மற்றவர்கள் மீது திணிப்பதை நான் விரும்பவில்லை" என்று கூறியுள்ளார். வழிபாட்டுப் பாடல்களை எழுதுவதையும் நிகழ்த்துவதையும் இவர் ஆர்வமாகக் கருதுகிறார். தெலா தோரே பாடகர் ஜேசன் மார்வின் ஹெர்னாண்டஸை 2019 ஜனவரி 14, அன்று மணந்தார்.

## குறிப்புகள்

## வெளி இணைப்புகள்
*

பகுப்பு:வாழும் மக்கள்
பகுப்பு:1993 பிறப்புகள்
அந்தோரைட்டு

**அந்தோரைட்டு** *(Andorite)*  என்பது PbAgSb3S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது. உருமேனியா நாட்டின் மராமுரெசு மாகாணத்திலுள்ள பையா சிப்ரீ நகரத்தின் பையா சிப்ரீ சுரங்கத்தில் 1892 ஆம் ஆண்டு முதன்முதலில் அந்தோரைட்டு கண்டுபிடிக்கப்பட்டது. அங்கேரி நாட்டைச் சேர்ந்த தொழில்முறை கனிமவியலாளர் அந்தோர் வோன் செம்செ (1833-1923) நினைவாக கனிமத்திற்கு அந்தோரைட்டு எனப் பெயரிடப்பட்டது. 

அந்தோரைட்டு தாழ்வெப்ப பல்லுலோக நீர்வெப்ப விளிம்புகளில் தோன்றுகிறது. சிடிப்னைட்டு, சிபாலரைட்டு, பேரைட்டு, புளோரைட்டு, சிடெரைட்டு, கேசிட்டரைட்டு, ஆர்சனோபைரைட்டு, சிடானைட்டு, சிங்கெலைட்டு, டெட்ராகீட்ரைட்டு, பைரைட்டு, அலுனைட்டு, குவார்ட்சு, பைரார்கைட்டு, சிடெப்பானைட்டு, ரோடோகுரோசைட்டு  போன்ற கனிமங்களுடன் சேர்ந்து அந்தோரைட்டு கனிமம் கிடைக்கிறது. 

பன்னாட்டு கனிமவியல் சங்கம் அந்தோரைட்டு கனிமத்தை Ado என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:வெள்ளி கனிமங்கள்
பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
ஷெரீன் பன்

**ஷெரீன் பன் (Shereen Bhan)** (பிறப்பு:1976 ஆகத்து 20) ஒரு இந்தியப் பத்திரிகையாளரும் மற்றும் செய்தி தொகுப்பாளரரும் ஆவார். இவர் சிஎன்பிசி-டிவி 18 இன் நிர்வாக ஆசிரியராக உள்ளார். அதன் நிர்வாக ஆசிரியர் உதயன் முகர்ஜி விலக முடிவு செய்த பின்னர், 2013 செப்டம்பர் 1, முதல் சிஎன்பிசி-டிவி 18 இன் நிர்வாக ஆசிரியராக ஷெரீன் பொறுப்பேற்றார்.

## தனிப்பட்ட வாழ்க்கை
இவர் காஷ்மீரைச் சேர்ந்த ஒரு இந்துக் குடும்பத்தைச் சேர்ந்தவர். காஷ்மீரில் உள்ள கேந்திரிய வித்யாலயாவிலும், புது தில்லி லோதி சாலையில் உள்ள விமானப்படை பால் பாரதி பள்ளியிலும்  பள்ளிப் படிப்பை முடித்தார். பின்னர், தில்லி புனித ஸ்டீபன் கல்லூரியில் தத்துவத்தில் பட்டம் பெற்றார். மேலும் புனே பல்கலைக்கழகத்தில்  தகவல் தொடர்பு ஆய்வில் முதுகலைப் பட்டமும் பெற்றார். திரைப்படம் மற்றும் தொலைக்காட்சியுடன் தனது சிறப்புப் பகுதியாக இருந்தார்.

## தொழில்
ஷெரீன் பன் 15 வருட அனுபவம் கொண்டவர். அவற்றில் 14 இந்தியாவில் வணிக நிலப்பரப்பை வரையறுக்கும் பெருநிறுவனங்கள், கொள்கை செய்திகள் மற்றும் நிகழ்வுகளைக் கண்காணிக்க செலவிட்டார். கரண் தாப்பரின் செய்தி நிறுவனமான இன்ஃபோடெயின்மென்ட் என்ற தொலைக்காட்சியில் செய்தி-ஆராய்ச்சியாளராக பணியாற்றத் தொடங்கினார். யுடிவியின் செய்தி மற்றும் நடப்பு விவகாரப் பிரிவில் சேர்ந்த இவர், *வி தி பீப்பிள்* ஃபார் ஸ்டார் டிவி மற்றும் சாப் தொலைக்காட்சியின் *லைன் ஆஃப் ஃபயர்* போன்ற நிகழ்ச்சிகளைத் தயாரித்தார். இவர் 2000 திசம்பரில் சிஎன்பிசி-டிவி 18 இல் சேர்ந்தார். சமீபத்திய காலங்களில் இந்திய பொருளாதார நிலப்பரப்பை மறுவரையறை செய்த பலவிதமான செய்திகளை உடைப்பதற்கு இவர் பொறுப்பேற்றுள்ளார். மேலும் உள்நாட்டு மற்றும் உலகளாவிய வணிக மற்றும் அரசியலில் மிகப் பெரிய ஆளுமைகளை நேர்காணல் செய்துள்ளார்.

ஷெரீன் *யங் டர்க்* என்ற நிகழ்ச்சியின் தொகுப்பாளராகவும் & ஆசிரியராகவும் உள்ளார். இது தொழில்முனைவோர் குறித்த இந்தியாவின் நீண்டகால நிகழ்ச்சிகளில் ஒன்றாகும் - இது கடந்த 13 ஆண்டுகளில் வணிக செய்தி நிரலாக்கத்தில் ஒரு முக்கிய வகையை வெற்றிகரமாக உருவாக்கியுள்ளது. *ஓவர் டிரைவ்* என்பதையும் இவர் தொகுத்து வழங்குகிறார். இது தொடர்ந்து மூன்று ஆண்டுகளாக 'சிறந்த ஆட்டோ *ஷோ'வுக்கான* செய்தி தொலைக்காட்சி விருதை வென்றது. நிறுவனத்தின் சிறப்பு அம்ச நிரலாக்கத்திற்கு இவர் தலைமை தாங்குகிறார். *இது "மினிஸ்டர்ஸ் ஆப் சேங்ச்* மற்றும் *வாட் உமன் வான்ட்* போன்ற பல முன்னோடி நிகழ்ச்சிகளைக் கொண்டுள்ளது.

வணிக பத்திரிகையுடன் தனது 14 ஆண்டுகால முயற்சியில், ஷெரீன் தொடர்ச்சியாக இரண்டு ஆண்டுகளாக செய்தி தொலைக்காட்சி விருதுகளில் 'சிறந்த வணிக பேச்சு நிகழ்ச்சித் தொகுப்பாளர்' விருதைப் பெற்றுள்ளார். 2005 ஆம் ஆண்டில் ஊடகங்களுக்கு இவர் செய்த பங்களிப்பிற்காக 'ஆண்டின் சிறந்த பெண்' விருதையும் வென்றார். மேலும் உலக பொருளாதார மன்றத்தால் 'இளம் உலகளாவிய தலைவர்' என்று பெயரிடப்பட்டார். இவர் 2013 இல் 'செய்தி தொலைக்காட்சி விருதுகளில்' 'சிறந்த வணிக நிகழ்ச்சியாளர் விருதை' வென்றார்.

பன் *யங் டர்க்ஸ்*, *இந்தியா பிசினஸ் ஹவர்*, *தி நேஷன்ஸ் பிசினஸ்* மற்றும் *பவர் டர்க்ஸ்* போன்ற பல நிகழ்ச்சிகளை தொகுத்து வழங்குகிறார். சிஎன்பிசி-டிவி 18 இன் மேனேஜிங் இந்தியா பிரைன்ஸ்ட்ராம் மற்றும் சிஎன்பிசி இன்டஸ்ட்ரி வெக்டார்கள் போன்ற நில நிகழ்வுகளையும் இவர் தொகுத்து வழங்குகிறார்.

## குறிப்புகள்

## வெளி இணைப்புகள்

* 
* 
* 

பகுப்பு:இந்தியத் தொலைக்காட்சி தொகுப்பாளர்கள்
பகுப்பு:1976 பிறப்புகள்
பகுப்பு:வாழும் மக்கள்
அனுபா போன்ஸ்லே

**அனுபா போன்ஸ்லே (Anubha Bhonsle)** இவர் ஓர் இந்திய தொலைக்காட்சி மற்றும் அச்சு பத்திரிகையாளரும் மற்றும் ஒரு எழுத்தாளரும் ஆவார். இவர் தற்போது சி.என்.என்-நியூஸ் 18 இன் நிர்வாக ஆசிரியராக பணிபுரிகிறார்.

## தொழில்
போன்ஸ்லே 1999ஆம் ஆண்டில் தி இந்தியன் எக்சுபிரசு நிறுவனத்துடன் தனது வாழ்க்கையைத் தொடங்கினார். பின்னர் ஜீ குழுமமான மிடிடெக்கின் ஒரு பகுதியாக மாறினார். அங்கிருந்து இவர் என்டிடிவியில் சேர்ந்தார். அங்கு இவர் அரசியல் பணியகத்தின் ஒரு பகுதியாகவும், ஒரு தொகுப்பாளராகவும் இருந்தார். போன்ஸ்லே ஆரம்பத்தில் சி.என்.என்-நியூஸ் 18 இல் முக்கியமான நேத்தின்  நிகழ்ச்சித் தொகுப்பாளராகவும், மூத்த ஆசிரியராகவும் சேர்ந்தார்.

அமெரிக்காவின் அரசியல் வரலாறு மற்றும் அதன் கூட்டுறவின் போது பாலினம் மற்றும் இனத்தின் பங்கு குறித்து போன்ஸ்லே ஆராய்ச்சி செய்தார். இவர் சமூக பிரச்சினைகளை எடுத்துள்ளார். மேலும் இவரது குழுவுடன் சேர்ந்து முக்கியமான திட்டங்களுக்கு தலைமை தாங்கினார். இவர் வடகிழக்கு, காஷ்மீர், உத்தரபிரதேசம் மற்றும் இந்தியாவின் பிற பகுதிகளிலிருந்து ஆழ்ந்த அறிக்கையிடல் செய்துள்ளார். சமுதாயத்தில் ஓரங்கட்டப்பட்ட மக்கள் பற்றிய இவரது அறிக்கைகள் இவருக்கு குறிப்பிட்ட அங்கீகாரத்தைக் கொண்டு வந்துள்ளன.  அரசியல் பிரச்சார நிதி தொடர்பான சிக்கல்களை ஆராய்ந்து 'பைசா பவர் பாலிடிக்ஸ்' என்ற தனது நிகழ்ச்சிக்காகவும் இவர் குறிப்பிடப்பட்டார்.

இவர் சிட்டிசன் ஜர்னலிஸ்ட் ஷோவைத் நிகழ்த்தி வருகிறார். மேலும் காஷ்மீர் மற்றும் வடகிழக்கில் இருந்து தொடர்ந்து நிகழ்ச்சிகளை வழங்கி வருகிறார். கிராமப்புற இந்தியாவின் மக்கள் காப்பகத்திற்கான (பாரி) கூட்டுறவின் ஒரு பகுதியாக, அனுபாவும் பத்திரிகையாளரும் திரைப்படத் தயாரிப்பாளருமான சுன்சு பச்சஸ்பதிமயமும் மூன்று குறும்படங்களைத் தயாரித்து மணிப்பூரின் மெய்டி சமூகத்தின் வாழ்க்கை மற்றும் மரபுகள் குறித்த அறிக்கைகளை வெளியிட்டுள்ளனர். மணிப்பூர் கிளர்ச்சி மற்றும் ஆயுதப்படைகள் (சிறப்பு அதிகாரங்கள்) சட்டத்திற்கு எதிரான ஐரோம் சர்மிலாவின் போராட்டம் பற்றிய தனது அறிக்கையை *மதர், வேர் ஈஸ் மை கன்ட்ரி?* என்ற பெயரில் 2016 இல் வெளியிட்டார்.

## விருதுகள்
அனுபா போன்ஸ்லே பத்திரிகை விருதுகள் 2009 இல் ராம்நாத் கோயங்கா சிறப்பையும் , சிறந்த பெண் ஊடக நபருக்கான சாமேலி தேவி விருதையும் வென்றார் .

## குறிப்புகள்

## வெளி இணைப்புகள்
*

பகுப்பு:வாழும் மக்கள்
பகுப்பு:1978 பிறப்புகள்
தியோன் புன்சா

**தியோன் புன்சா (Dionne Bunsha)** இவர்இந்தியாவின் மும்பையைச் சேர்ந்த ஒரு பத்திரிக்கையாளர் ஆவார். விவசாயிகளிடையே தற்கொலை மரணங்கள், இந்தியாவில் மத மோதல்கள், மனித உரிமைகள், இந்திய சுற்றுச்சூழலுக்கு அச்சுறுத்தல்கள் மற்றும் பல முக்கியமான பிரச்சினைகள் குறித்து இவர் எழுதியுள்ளார். இவர் *[[பிரண்ட்லைன்|ஃப்ரண்ட்லைன்]]* பத்திரிகையில் மிக சமீபத்தில் பணியாற்றினார். புன்சா *ஸ்கார்ட்: எக்ஸ்பெரிமென்ட்ஸ் வித் வயலன்ஸ் இன் குஜராத்* (2006) என்ற நூலை எழுதியவர்.

புன்சா இந்தியாவின் மும்பையில் பிறந்து வளர்ந்தார். 1995-1999 வரை, இவர் மும்பையில்  உள்ள *[[தி டைம்ஸ் ஆஃப் இந்தியா|டைம்ஸ் ஆப் இந்தியாவின்]]* நிருபராக இருந்தார். அதில் இந்தியாவின்  சுகாதாரம், மனித உரிமைகள் மற்றும் சுற்றுச்சூழல் பிரச்சினைகள் குறித்து கவனம் செலுத்தினார். கிராஜுவேட் ஸ்கூல் என்ற நிகழ்ச்சிக்குப் பிறகு, 2001 ஆம் ஆண்டில், மனித உரிமைகள், அரசியல், வனவிலங்கு பாதுகாப்பு மற்றும் காலநிலை மாற்றம் பற்றி எழுதி, *முன்னணி* பத்திரிகையின் நிருபராக பத்திரிகைக்குத் திரும்பினார்.

புன்சா தனது எழுத்துக்காக பல விருதுகளை வென்றுள்ளார். இந்திய குடியரசுத் தலைவர் ஏ.பி.ஜே.கலாம் வழங்கிய 'சுற்றுச்சூழல் அறிக்கை' மற்றும் 'புத்தகங்கள் (புனைகதை அல்லாதவை)' ஆகியவற்றுக்காக 2006-2007 ஆம் ஆண்டில் ராம்நாத் கோயங்கா பத்திரிகை விருதுகளில் இரண்டு விருதுகள் இவருக்கு வழங்கப்பட்டன; 2005 ஆம் ஆண்டில் தெற்காசியாவிற்கான சகிப்புத்தன்மை பரிசுக்கான சர்வதேச பத்திரிகையாளர் கூட்டமைப்பு பத்திரிகை; 2003 இல் பத்திரிகைக்கான சமசுகிருத விருது; மற்றும் 2003 இல் சிவில் லிபர்ட்டிஸ் மனித உரிமைகளுக்கான மக்கள் சங்கம் போன்றவை.

இலண்டன், பொருளியல் பள்ளியிலிருந்து (2000) தனது மேம்பாட்டு ஆய்வுகளில் முதுகலைப் பட்டம் பெற்ற இவர், 1995 இல் மும்பையின் சோபியா பாலிடெக்னிக் சமூக தொடர்பு ஊடகங்களில் பட்டயப் படிப்பை முடித்தார். 2008 ஆம் ஆண்டில் அமெரிக்காவின் இசுடான்போர்ட் பல்கலைக்கழகத்தில் பத்திரிகைக்காக மதிப்புமிக்க ஜான் எஸ். நைட் சக ஊழியர் கௌரவம் வழங்கப்பட்டது. 2009 ஆம் ஆண்டின் நடுப்பகுதியில், கனடாவின் சைமன் ஃப்ரேசர் பல்கலைக்கழகத்தில் சுற்றுச்சூழல் படிப்பில் முனைவர் மாணவராக சேர்ந்தார்.  

## குறிப்புகள்

## மேலும் படிக்க
* Bunsha, D. 2006. ''Scarred: Experiments with Violence in Gujarat''. Penguin Books India

## வெளி இணைப்புகள்
*Dionne Bunsha's blog

பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
தேவயானி சௌபால்

**தேவயானி சௌபால் (Devyani Chaubal)** (பிறப்பு:1942 -இறப்பு 1995 சூலை 13) இவர் ஓர் இந்திய பத்திரிகையாளரும் மற்றும் கட்டுரையாளரும் ஆவார். 1960கள் மற்றும் 1970களில் பிரபலமான பாலிவுட் திரைப்பட இதழான *ஸ்டார் அண்ட் ஸ்டைலில்* "ஃபிராங்க்லி ஸ்பீக்கிங்" என்ற பதினைந்து வார கட்டுரையில் இவர் மிகவும் பிரபலமானவர். மேலும்,  ஈவ்ஸ் வீக்லிக்கும் இவர் எழுதினார்.

தனது *ஸ்டார் & ஸ்டைல்* பத்தியில் பாலிவுட் நடிகர் ராஜேஷ் கண்ணாவை "உச்ச நட்சத்திரம்" என்று குறிப்பிட்ட முதல் பத்திரிகையாளர் இவர்.

## சுயசரிதை
இவர் மகாராட்டிராவில் ஒரு பணக்கார குடும்பத்தில் பிறந்தார்; இவரின் தந்தை மும்பையில் ஒரு வளமான பாரிஸ்டர் .சௌபால் ஒரு திரைப்பட கிசுகிசு பத்திரிகையாளராக இருந்தார். மேலும் இந்திய திரைப்படத் பத்திரிகையில் முதன்முதலில் ஒரு விஷ பேனாவை வைத்திருந்தார். இவரது பத்திகளில் நிறைய அதை வலியுறுத்தினார். இவர் வரும் வரை, இந்திய திரைப்பட பத்திரிகை பெரும்பாலும் குற்றச்சாட்டுகள் மற்றும் வதந்திகள் இல்லாமல் இருந்தது. இவர் *ஸ்டார் அண்ட் ஸ்டைல்* என்ற பிரபல திரைப்பட இதழில் எழுதினார்.

இவருக்கு நிறைய நம்பகத்தன்மை இருந்தது. மேலும் இவருடைய "வதந்திகள்" ("வெளிப்படையாக பேசுவது" என்று அழைக்கப்படும் ஒரு பத்தியில் வழங்கப்பட்டது) எப்போதும் ஆராய்ச்சி செய்யப்பட்டு நம்பகமான ஆதாரங்களைக் கொண்டிருந்தது. *ஈவ்ஸ் வார இதழிலும்* பத்தியில் கொண்டு செல்லப்பட்டது.

"பேடன்ஸ்" (உடல்கள்) மற்றும் "கச்ரா" (குப்பை) போன்ற சொற்களைக் கொண்டு தனது ஆங்கிலப் படைப்புகளில் ஹிங்லிஷைப் பயன்படுத்திய முதல் எழுத்தாளர் சௌபால். சோபா டே பின்னர் தனது நாவல்களில் ஹிங்லிஷ் கூறுகளைப் பயன்படுத்தத் தொடங்கினார்.

பிற்கால வாழ்க்கையில் இவர் 1985ஆம் ஆண்டில் பக்கவாத நோயால் பாதிக்கப்பட்டார். அதன்பிறகு இவர் பெரும்பாலும் சக்கர நாற்காலியைப் பயன்படுத்தினார். பின்னர் படுக்கையில் இருந்தார். இருப்பினும், 1995ஆம் ஆண்டில் இவர் இறக்கும் வரை, 53 வயதிலும் தனது கட்டுரையை தொடர்ந்து எழுதி வந்தார்.

## குறிப்புகள்

பகுப்பு:இந்தியப் பெண் ஊடகவியலாளர்கள்
பகுப்பு:1995 இறப்புகள்
பகுப்பு:1942 பிறப்புகள்
பத்தினி

**பத்தினி** (*Pattini* சிங்களம் : පත්තිනි දෙවියෝ, ), என்பது  இலங்கை பௌத்த மற்றும் சிங்கள நாட்டுப்புறங்களில் இலங்கையின் காவல் தெய்வமாக கருதப்படும் தெய்வமாவார். இவரை இலங்கை தமிழ் இந்துக்களும் *[[இலங்கையில் கண்ணகி வழிபாடு|கண்ணகி அம்மான்]]* என்ற பெயரில் வணங்குகிறார்கள். பிள்ளைப்பேறு மற்றும் ஆரோக்கியத்தை அளிக்கும் தெய்வமாக இவர் கருதப்படுகிறார். குறிப்பாக பெரியம்மை நோயிலிருந்து  பாதுகாப்பவராக, சிங்கள மொழியில் *தேவியங்கே லெட்* ('தெய்வீக துன்பம்') என்று குறிப்பிடப்படுகிறது.

## வரலாறு
இரண்டாம் நூற்றாண்டுக்குப் பின்னர் தமிழகத்தில் இளங்கோவடிகளால் எழுதப்பட்ட தமிழ் காவியமான *[[சிலப்பதிகாரம்|சிலபபதிகாரத்தின்]]* மைய கதாபாத்திரமான கண்ணகியே *பத்தினி தேவி* ஆவார். அதற்கு சில காலத்திற்குப் பிறகு, இவர் இலங்கையில் அறிமுகப்படுத்தப்பட்டார். இலங்கையில் *கிரி அம்மா* ('பால் தாய்') போன்ற முந்தைய தெய்வங்களை உளவாங்கிக் கொண்டார். பத்தினி தெய்வத்தை அறிமுகப்படுத்தியவராக வரலாற்று ஆசிரியர்களால் கி.பி 113 - 135 வரை இலங்கையை ஆண்ட சிங்கள மன்னர் முதலாம் கஜபாகு என குறிப்படப்படுகிறார். சில வரலாற்றாசிரியர்கள் கூற்றின்படி,  கண்ணகிக்கு சேர மன்னனான சேரன் செங்குட்டுவன்  ஒரு கோயிலை அமைத்தான் (இந்த சமயத்தில்தான பத்தினி தெய்வம் உருவாக்கப்பட்டார்) கோயிலில் கண்ணகியின் சிலையை நிறுவியபோது கஜபாகு மன்னரும் அப்போது அங்கு சென்றிருந்தார் என சிலப்பதிகாரம் குறிப்பிடுகிறது.

## சடங்குகள்
பத்தினியை ஆண்டுதோறும் கருவுறுதல் சடங்குகளில் கௌரவிக்கப்படுகிறார்

* *கம்மடுவா* (கிராம மறுபிறப்பு) திருவிழாக்கள், இதன் போது இவரது கதை சொல்லப்படுகிறது. 
* *அன்கெலியா* (கொம்பு விளையாட்டு), இதில் பிரித்தானிய விளையாட்டான உப்பீஸ் மற்றும் டவுனீஸைப் போலவே, மேல் மற்றும் கீழ் அணிகள் போட்டியிடுகின்றன. 
* *போராகேலியா* (சண்டை விளையாட்டுகள்) இதன் போது இரு அணிகளும் ஒருவருக்கொருவர் தேங்காய்களை *வீசுகின்றனர்* .

## பால்-தாய் அருளுதல்
சின்னம்மை, அம்மை போன்ற நோய்கள் கடவுளின் எளிய தண்டனைகள் என்று சிங்கள மக்கள் நம்புகின்றனர். இந்த நோய்களில் இருந்து குணப்படுத்த  அவர்கள் இதுபோன்ற நிகழ்வுகளின்போது பத்தினி தேவியிடம் பிரார்த்தனை செய்கிறார்கள்.  குடும்ப உறுப்பினர் ஒருவர் இந்த நோயயால் பாதிக்கப்படுகையில், அவர்கள் இவருக்காக தானத்தை வைத்திருகிறார்கள். இது கிரி *-அம்மா தானா* (பால்-தாய் அளிக்கும் பிச்சை ) என்று அழைக்கப்படுகிறது.

## இலங்கையில் பத்தினி கோயில்கள்

## மேலும் காண்க

* இலங்கையில் கண்ணகி வழிபாடு 
* கண்ணகி

## குறிப்புகள்

## மேலும் படிக்க

* 
* 

## வெளி இணைப்புகள்

* குபுலமுல்லா பட்டினி தேவலயாவின் வலைத்தளம்  
* நவகமுவ பட்டினி தேவலயா

பகுப்பு:சிங்கள பௌத்தக் கடவுள்கள்
பகுப்பு:இலங்கையில் உள்ள கண்ணகி கோயில்கள்
பகுப்பு:கண்ணகி
பிரீத்தி சௌத்ரி

**ப்ரீத்தி இசட்** **சவுத்ரி** (**Preeti Z** **Choudhry)** இவர் ஓர் இந்திய பத்திரிகையாளரும் மற்றும் தொகுப்பாளரும் ஆவார். இந்தியா டுடே தொலைக்காட்சியின் விவாதமான 'டு தி பாயிண்ட்' மற்றும் 'மோட்டார் சைக்கிள் டைரிஸ்' போன்ற பிற நிகழ்ச்சிகளின் தொகுப்பாளராக உள்ளார். 2014 ஆம் ஆண்டில் பஞ்சாபின் போதைப்பொருள் பிரச்சினை குறித்த தனது புலனாய்வு அறிக்கைக்காக ராம்நாத் கோயங்கா இதழிலியலி சிறந்து விளங்கியவர்களுக்கான விருதை வென்றார் . 2012 ஆம் ஆண்டில் சிறந்த செய்தி ஆவணப்படத்திற்கான இந்திய தொலைக்காட்சி அகாதமி விருதை வென்றார். இவர் இரண்டு செய்தி ஒளிபரப்பு விருதுகளை வென்றுள்ளார், 2014 இல் ஒன்று சிறந்த நடப்பு விவகாரத் திட்டத்துக்காகவும், 2012 ஆம் ஆண்டில் 'ஆண்டின் இளம் தொழில்முறை' விருதுக்காகவும். 2019 ஆம் ஆண்டில் இவர் செய்தி ஒளிபரப்பு விருதுகளில் ஆங்கில பிரிவில் சிறந்த தொகுப்பாளராக தேர்வு செய்யப்பட்டார்.

## குறிப்புகள்

## வெளி இணைப்புகள்
* Preeti Choudhry on India Today
* Preeti Choudhry on DailyO

பகுப்பு:இந்தியத் தொலைக்காட்சி தொகுப்பாளர்கள்
பகுப்பு:வாழும் மக்கள்
சாரா ஜேக்கப் (பத்திரிகையாளர்)

**சாரா ஜேக்கப்** (**Sarah Jacob)** இவர் ஓர் இந்திய பத்திரிகையாளரும் மற்றும் தொகுப்பாளரும் ஆவார். சாரா ' வி தி பீப்பிள் ' என்ற நிகழ்ச்சியின் தொகுப்பாளராக உள்ளார். இது முன்பு பர்கா தத் என்பவர் தொகுத்து வழங்கிய என்.டி.டி.வி.யின் முதன்மை நிகழ்ச்சியாகும். ஒரு நிருபராக இவர் அமெரிக்காவின் இரண்டு அதிபர் தேர்தல்களையும் உள்ளடக்கியுள்ளார். மேலும் 'இந்தியாவின் கடற்கரையைச் காப்பாற்று' என்ற தலைப்பில் ஒரு நிகழ்ச்சிக்காக, இந்தியாவின் முழு கடற்கரையிலும் சுற்றுப்பயணம் மேற்கொண்டார்.  நான்கு ஆண்டுகளாக இவர் தி எகனாமிக் டைம்ஸில் பணிபுரிந்தார் மற்றும் 2011 இல் தி எகனாமிக் டைம்ஸின் சிறந்த இளம் பத்திரிகையாளராக அறிவிக்கப்பட்டார். மும்பை புனித சேவியர் கல்லூரியில் பொருளாதார இளங்கலை பட்டமும், நியூயார்க் பல்கலைக்கழகத்தில் ஒளிபரப்பு மற்றும் ஆவண இதழில் முதுகலை பட்டமும், வால் ஸ்ட்ரீட் ஜர்னல் ஆசியா ஃபெலோ (டோவ் ஜோன்ஸ் அறக்கட்டளை) ஆக முடித்தார் .

## குறிப்புகள்

பகுப்பு:வாழும் மக்கள்
தேசியப் பேரிடர் மேலாண்மை நிறுவனம்

**தேசியப் பேரிடர் மேலாண்மை நிறுவனம்** (**National Institute of Disaster Management**) (சுருக்கமாக **NIDM**), இந்தியாவில் தேசிய அளவில் இயற்கைப் பேரிடர் காலங்களில் மீட்பு வீரகள் விரைந்து எடுக்க எடுக்க வேண்டிய நடவடிக்கைகளான மீட்புப் பணி மற்றும் நிவாரணப் பணிகள் குறித்து பயிற்சி வழங்குவதே இந்நிறுவனத்தின் முக்கிய நோக்கமாகும். 1995 முதல் 2005 வரை இந்நிறுவனம் தேசியப் பேரிடர் மேலாண்மை மையம் என்ற பெயரில் இயங்கியது.  2005-இல் பேரிடர் மேலாண்மைச் சட்டம் இயற்றிய பிறகு, 2006-இல் தேசியப் பேரிடர் மேலாண்மை ஆணையம் நிறுவிய பின்னர் இந்நிறுவனத்திற்கு தேசியப் பேரிடர் மேலாண்மை நிறுவனம் எனப்பெயர் மாற்றம் செய்யப்பட்டது.   

## இதனையும் காண்க
* பேரிடர் மேலாண்மைச் சட்டம், 2005
* தேசியப் பேரிடர் மேலாண்மை ஆணையம்
* தமிழ்நாடு பேரிடர் மேலாண்மை ஆணையம்
## அடிக்குறிப்புகள்

பகுப்பு:இந்திய அரசு அமைப்புகள்
உருசியாவின் முதலாம் நிக்கலாசு

**முதலாம் நிக்கலாசு** (*Nicholas I*, ;  – ) உருசியப் பேரரசராக 1825 முதல் 1855 வரை பதவியில் இருந்தவர். இதே வேளையில் இவர் போலந்து மன்னராகவும், பின்லாந்து இளவரசராகவும் இருந்தார்.

நிக்கலாசு இவருக்கு முன்னர் பேரரசராக இருந்த முதலாம் அலெக்சாந்தரின் தம்பி ஆவார். அலெக்சாந்தர் 1825 திசம்பரில் இறந்த சில நாட்களில் இடம்பெற்ற திசம்பர் கிளர்ச்சி என அழைக்கப்பட்ட இராணுவக் கிளர்ச்சி தோல்வியுற்ற போதிலும், மரபுரிமைக்கிணங்க முதலாம் நிக்கலாசு பேரரசராக முடிசூடினார். முதலாம் நிக்கலாசு ஒரு புறத்தே புவியியல் விரிவாக்கம், பொருளாதார வளர்ச்சி மற்றும் பாரிய தொழில்மயமாக்கல் போன்றவற்றால் குறிப்பிடத்தக்கவராக இருந்தாலும், மறுபுறத்தே நிர்வாகக் கொள்கைகளை மையப்படுத்துதல், கருத்து வேறுபாட்டை அடக்குதல் ஆகியவற்றின் மூலம் சர்ச்சைக்குரிய பிற்போக்குவாதியாகவும் அடையாளப்படுத்தப்பட்டார். இவரது திருமண வாழ்க்கை மிகவும் மகிழ்ச்சியானதாக இருந்தது. இவருக்கு ஏழு பிள்ளைகள், அனைவரும் வளர்ந்து பெரியவர்களானார்கள்.

முதலாம் நிக்கலாசு தனது பதவிக்காலத்தில் ஒரு சுயாதீனமான கிரேக்க அரசை நிறுவுவதில் முக்கியப் பங்கு வகித்தார், 1826-1828 உருசிய-பாரசீகப் போரின்போது கஜார் பாரசீகத்தில் இருந்து ஜடார் மாகாணத்தையும் மீதமுள்ள இன்றைய ஆர்மீனியா மற்றும் அசர்பைஜானையும் கைப்பற்றியதன் மூலம் காக்கேசியாவை மீளக்கைப்பற்ற முடிந்தது. 1828-1829 உருசிய-துருக்கியப் போரையும் வெற்றிகரமாக முடித்தார். இருப்பினும், பின்னர், உருசியாவை 1853–1856 கிரிமியப் போருக்கு செல்ல வைத்தார். இது அங்கு பேரழிவைத் தந்தது. "முதலாம் நிக்கலாசின் ஆட்சி உள்நாட்டு மற்றும் வெளியுறவுக் கொள்கையில் ஒரு பேரழிவுகரமான தோல்வி" என்று வரலாற்றாசிரியர்கள் குறிப்பிடுகின்றனர். அவரது இறப்பிற்கு முன்னதாக, உருசியப் பேரரசு 20 மில்லியன் சதுர கிலோமீட்டர் பரப்பளவில் (7.7 மில்லியன் சதுர மைல்கள்) அதன் புவியியல் உச்சநிலையை அடைந்தது,

நிக்கலாசு 1855 மார்ச் 2 ஆம் நாள், கிரிமியப் போர்க் காலத்தில் சென் பீட்டர்ஸ்பேர்க், குளிர்கால அரண்மனையில் நுரையீரல் அழற்சியினால் இறந்தார். அவர் தற்கொலை செய்து கொண்டதாகவும் வதந்திகள் பரவின. அவரது உடல் சென் பீட்டர்சுபர்க் பீட்டர், பவுல் பேராலயத்தில் அடக்கம் செய்யப்பட்டது.

## குடும்பம்
### முன்னோர்

### வாரிசுகள்
முதலாம் நிக்கலாசிற்கு மனைவி அலெக்சாந்திரா பியோதரவ்னாவிடம் இருந்து ஏழு சட்டபூர்வமான பிள்ளைகள்

## இவற்றையும் பார்க்க
*உருசிய வரலாறு
*உருசியப் பேரரசு

## குறிப்புகள்

## உசாத்துணைகள்
* 

## வெளி இணைப்புகள்

*
* – Historical reconstruction "The Romanovs". StarMedia. Babich-Design(Russia, 2013)

|-

|-

பகுப்பு:1796 பிறப்புகள்
பகுப்பு:1855 இறப்புகள்
பகுப்பு:உருசியப் பேரரசர்கள்
பிரியா பிரகாஷ் வாரியர்

**பிரியா பிரகாஷ் வாரியர்** (*Priya Prakash Varrier*) என்வர் ஒரு மலையாளத் திரைப்பட நடிகையாவார். கேரளா திருச்சூரில் பிறந்த இவர், ஓமர் லுலு இயக்கி வெளிவந்த ''ஒரு அடார் லவ்'' திரைப்படத்தின் மூலம் அறிமுகமானார். 

இவர் *ஒரு அடார் லவ்* படத்தில் குறும்பாகக் கண்ணடிப்பது போன்ற ஒரு காட்சி பெரிதும் விரும்பிப் பார்க்கப்பட்டதன் காரணமாக, 2018-ஆம் ஆண்டு இந்திய மக்கள் கூகுளில் அதிகம் தேடிய நபராக மாறினார்.

## பாடகி
செப் 2019 ல் வெளியான 'ஃபைனல்ஸ்' என்ற மலையாள படத்தில் ' நீ மழவில்லு போலென்' என்ற பாடலை, பாடகர் நரேஷ் ஐயருடன் பாடியதின் மூலம் அவர் ஒரு பாடகியாகவும் மாறியுள்ளார்.

## நடித்த திரைப்படங்கள்

## மேற்கோள்கள்

## புற இணைப்புகள்

* 

பகுப்பு:மலையாளத் திரைப்பட நடிகைகள்
2020 பகுரைனில் கொரோனாவைரசுத் தொற்று

பகுரைனில் 2019–20 கொரோனாவைரசு தொற்று (*2020 coronavirus pandemic in Bahrain*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 21 பிப்ரவரி 2020 அன்று பகுரைனில் அன்று முதல் பரவத் தொடங்கியது. 

## காலவரிசை

### பிப்ரவரி
21 பிப்ரவரி 2020 அன்று, ஈரானில் இருந்து துபாய் வழியாக வந்த பள்ளி பேருந்து ஓட்டுநருக்கு கொரோனாவைரசுத் தொற்று கோவிட்-19  உறுதிசெய்யப்பட்டது. 

24 பிப்ரவரி 2020 அன்று ஈரானில் இருந்து துபாய் வழியாக பகுரைன் பன்னாட்டு வானூர்தி நிலையத்திற்கு வந்த பெண் ஒருவருக்கு முன்னெச்சரிக்கை நடவடிக்கையாக பரிசோதிக்கப்பட்டதில் கொரோனாவைரசுத் தொற்று கோவிட்-19 உறுதிசெய்யப்பட்டது, அவருடன் கணவர் மற்றும் மைத்துனருடன் ஈரானில் இருந்து வந்திருந்தார்கள், எல்லோரும் தனிமைப்படுத்தப்பட்டனர். துபாய் விமான நிலையம் மற்றும் ஷார்ஜா விமான நிலையத்திலிருந்து அனைத்து விமானங்களையும் 48 மணி நேரம் பகுரைன் நிறுத்தியது. ஈரானுக்கு பயணத் தடையும் அறிவித்தது.   

கோவிட்-19 நோய்த்தொற்று பரவுவதைத் தடுக்க பகுரைன் அனைத்து பள்ளிக்கூடங்கள் மற்றும் பல்கலைக்கழகங்களை இரண்டு வாரங்களுக்கு விடுமுறை அறிவித்தது. சிபிஎச்இ தேர்வுகள் ஒத்திவைக்கப்பட்டது.   

### மார்ச்
8 மார்ச் 2020 அன்று பகுரைனின் சுகாதாரத்துறை அமைச்சர் 94 பேர் நோயால் பாதிக்கப்பட்டுள்ளதாக அறிவித்தார். 

12 மார்ச் 2020 அன்று நூற்றுக்கும் மேற்பட்ட சிறைகைதிகளை விடுவிக்க உத்தரவிடப்பட்டனர்.   

17 மார்ச் 2020 அன்று பகுரைன் அரசு தொற்றுநோய்களின் போது நாட்டின் பொருளாதாரத்தை பாதுகாக்க 11.39 பில்லியன் டாலர் நலத்திட்டங்களை அறிவித்தது. 
  

### ஏப்ரல்
1 ஏப்ரல் 2020 அன்று நிலவரப்படி, 635 பேர் நோயால் பாதிக்கப்பட்டுள்ளதாகவும், அதில் 4 பேர் இறந்துள்ளதாகவும்,  316 பேர் நோயிலிருந்து மீண்டு வந்ததாகவும், 34,159 க்கும் மேற்பட்டோர் வைரசு பரிசோதனை செய்யப்பட்டுள்ளதாகவும் சுகாதார அமைச்சகம் அறிவித்தது.

## புள்ளிவிவரம்

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:பகுரைன்
பகுப்பு:2020 நிகழ்வுகள்
முதல் சீனக் குடியரசு (1912-1928)

**முதல் சீனக்குடியரசு** அல்லது **சீனாவின் பெய்யாங் அரசாங்கம்** (**Beiyang government**) ( இந்த முதல் சீனக் குடியரசு தற்கால சீனாவின் பெரும்பகுதிகளை 1912 முதல் 1928 வரை 16 ஆண்டுகள் மட்டுமே ஆட்சி செய்தது.  இக்குடியரசின் தலைநகராக பெய்ஜிங் நகரம் விளங்கியது.

1912 வரை சீனாவை ஆண்ட குயிங் பேரரசில் தலைமைப் படைத்தலைவராக இருந்த யுவான் சிக்காய் தலைமையில் பெய்ஜிங் இராணுவம் வலிமையுடன் விளங்கியது. தலைமை இராணுவப் படைத்தலைவர் யுவான் சிக்காய் இறந்த பின், குயிங் பேரரசின் இராணுவம், பல படைத்தலைவர்களின் கீழ் பல குழுக்களாகப் பிரிந்து, பேரரசின் பகுதிகளை தங்கள் கட்டுப்பாட்டில் கொண்டுவந்து, உள்ளூர் இராணுவத் தலைவர்கள் போன்று செயல்பட்டனர்.  

இருப்பினும் அரசியலமைப்பின் கீழ் சிவில் அரசாங்கம் பெயரளவில், பெய்ஜிங் நகரத்தின் இராணுவப் படைத்தலைவர்களால் சீனக் குடியரசு ஆளப்பட்டது.

முதல் சீனக் குடியரசு வெளிநாட்டு உறவுகளை பேணி வளர்த்ததுடன், சுங்க வரி, நில வரி, மற்றும் பிற வரிகளை வசூலிக்கும் உரிமை கொண்டிருந்ததுடன், வெளிநாட்டுக் கடன்களையும் பெற்றது.  

இக்குடியரசின் சட்டபூர்வமான தன்மையை 1917-இல் குவோமின்டாங் கட்சியின் தலைவர் சன் யாட் சென் கடுமையாக எதிர்த்தார். மேலும் சன் யாட் சென்னின் ஆதரவாளரான சியாங் கே  சேக் 1926 -28களின் போது வடக்கு படையெடுப்புகளின் போது பெய்ஜிங் இராணுவப்படைகளை வென்று, முதல் சீனக் குடியரசை பதவி இறக்கம் செய்து, 1928-இல் சீனாவை ஒன்றிணைத்தார். நாஞ்சிங் நகரத்தில்  குவோமின்டாங் கட்சியின் சார்பாக தேசியவாத் அரசாங்கத்தை நிறுவினார்.இதன் மூலம் சீனாவின் அரசியல் களம் ஒரே கட்சியின் அரசு தொடர்ந்து விளங்கி வருகிறது.

## படக்காட்சிகள்

Image:Yuan Shikai sworn in as Provisional President - 10 March 1912.jpg|முதல் சீனக் குடியரசின் தற்காலிக அதிபராக யுவான் சிக்காய் பதவியேற்றல் 
File:CHINE, 1 Yuan à l'effigie du Président Yuan Shikai.jpg|1914-இல் வெளியிட்ட சீன யுவான் நாணயத்தில் யுவான் சக்காயின் உருவம் 
File:Tuan Chi-jui.jpg|துவான் சி கிருய், சீனக் குடியரசின் தலைமை நிர்வாகி 
Image:Chinese protestors march against the Treaty of Versailles (May 4, 1919).jpg|1999 மே 4 இயக்கத்தின் போராட்டம்
Image:Cao Kun.jpg|thumb|right|முதல் சீனக் குடியரசின் அதிபர் சோ குன்



## 1911 முதல் 1928 முடிய சீனாவின் வரைபடம்

File:Chine 1911-1916.png|From 1911 to 1916.
File:Chine de 1917 à 1920.png|From 1916 to 1920.
File:Chine 1921-1922.png|From 1921 to 1922.
File:Chine 1923-1924.png|From 1923 to 1924.
File:Chine 1925-1926.png|From 1925 to 1926.
File:Chine 1927-1928.png|From 1927 to 1928.


## இதனையும் காண்க

* சீனாவின் குயிங் பேரரசு
*திபெத் மீதான சீனாவின் படையெடுப்பு (1910)
* சன் யெட் சன்
* சீனாவின் தேசியவாத அரசு (1925–1948)
* குவோமின்டாங் கட்சி
* சியாங்கே சேக்

## குறிப்புகள்
 

## மேற்கோள்கள்

## வெளி  இணைப்புகள்

* 
* 

பகுப்பு:சீன வரலாறு
ஸ்ரீ இராமகிருஷ்ணா பொறியியல் கல்லூரி, பெரம்பலூர்

ஸ்ரீ இராமகிருஷ்ணா பொறியியல் கல்லூரி, பெரம்பலூர்  2012-ஆம் ஆண்டில் தொடங்கப்பட்டது.

## அறிமுகம்
இக்கல்லூரி சென்னை அண்ணா பல்கலைக்கழகத்துடன்   இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE)  யிருந்தும் இக்கல்லூரி அங்கீகாரம் பெற்றது.
## இடம்
இக்கல்லூரி ஸ்ரீ சாரதா நகர், தேசிய நெடுஞ்சாலை - 45, சிறுவாச்சூர் பெரம்பலூர் மாவட்டத்தில் அமைந்துள்ளது
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம், 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:பெரம்பலூர் மாவட்டப் பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
பிசுமத்தினைட்டு

**பிசுமத்தினைட்டு** *(Bismuthinite)*  என்பது Bi2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிசுமத்தின் முக்கியத் தாதுவான இக்கனிமத்தில் பிசுமத் சல்பைடாக பிசுமத் காணப்படுகிறது. எஃகு சாம்பல் நிறத்திலும் அரை வெண்மை நிறத்திலும் உலோகப்பளபளப்பில் பிசுமத்தினைட்டு படிகங்கள் காணப்படுகின்றன. விரல் நகத்தால் கீறப்படும் அளவுக்கு மென்மையும்  அடர்த்தியும் கொண்டதாக பிசுமத்தினைட்டு கனிமம் உள்ளது. ஈயம், தாமிரம், பிசுமத் கனிமம் அய்கினைட்டு ((PbCuBiS3)) ஆகியவற்றுடன் சேர்ந்து பிசுமத்தினைட்டு ஒரு தொடர் வரிசை கனிமங்களை உருவாக்குகிறது.

பன்னாட்டு கனிமவியல் சங்கம் பிசுமத்தினைட்டு கனிமத்தை Bin என்ற குறியீட்டால் அடையாளப்படுத்துகிறது.

போரான் சிலிக்கேட்டு கனிமமான டூர்மலைனுடன் கூடிய நீர்வெப்ப விளிம்புகள், தாமிரத்தை கொண்டுள்ள கிரானைட்டு நிலப்பகுதிகள், சில உயர் வெப்ப தங்கம் கொண்ட நிலப்பரப்புகள், சமீபத்திய எரிமலை வெளியிடும் ஆவிப்படிவுகள் போன்ற இடங்களில் பிசுமத்தினைட்டு காணப்படுகிறது. அய்கினைட்டு, ஆர்சனோபைரைட்டு, சிடானைட்டு, கலீனா, பைரைட்டு, சால்கோபைரைட்டு, டூர்மலைன், உல்பிரமைட்டு, கேசிட்டரைட்டு, குவார்ட்சு, தாயக பிசுமத் போன்ற கனிமங்களுடன் சேர்ந்து பிசுமத்தினைட்டு கிடைக்கிறது. 

 
 
பொலிவியா நாட்டில் முதன்முதலாக 1832 ஆம் ஆண்டு போட்டோசி சுரங்கத்தில் பிசுமத்தினைட்டு கண்டறியப்பட்டது. 

## மேற்கோள்கள்

பகுப்பு:பிசுமத் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
கிங்ஸ் பொறியியல் கல்லூரி

கிங்ஸ் பொறியியல் கல்லூரி  2001 ஆம் ஆண்டில் தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) , தேசிய கல்வி தரகட்டுபாட்டு நிறுவனம்    (NAAC) யிருந்தும் இக்கல்லூரி அங்கீகாரம் பெற்றது.
## இடம்
இக்கல்லூரி புனல்குளம், கந்தர்வக்கோட்டை தாலுகா, புதுக்கோட்டை மாவட்டத்தில் அமைந்துள்ளது
## படிப்புகள்
இக்கல்லூரியில் கணினி அறிவியல் மற்றும் பொறியியல் , மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், கணினி அறிவியல் மற்றும் பொறியியல்   என பல பிரிவில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
*[ அண்ணா பல்கலைக்கழகம், 


== மேற்கோள்கள் ==


[பகுப்பு:புதுக்கோட்டை மாவட்டத்திலுள்ள பொறியியல் கல்லூரிகள்]
இம்மானுவேல் தோங்கலா

**இம்மானுவேல் பவுண்ட்சாகி தோங்கலா** *(Emmanuel Boundzéki Dongala)* என்பவர் கொங்கோ குடியரசைச் சேர்ந்த ஒரு வேதியியலாளர் மற்றும் நாவல் ஆசிரியர் ஆவார். 1941 ஆம் ஆண்டு இவர் பிறந்தார். 2014 ஆம் ஆண்டு வரை  சிமன்சு ராக்கிலுள்ள பார்டு கல்லூரியில், இயற்கை அறிவியல் துறையில்  ரிச்சர்ட் பி. பிசர் இருக்கை தலைவராக இருந்தார்.

1997 ஆம் ஆண்டு பிராசாவில்லேவிலுள்ள மேரியன் நிகவுவபி பல்கலைக்கழகத்தின் கல்வித் தலைவராக இருந்தபோது கொங்கோ குடியரசில் போர் வெடித்தது. பார்து கல்லூரியின் தலைவர் லியோன் போட்சுடின் அகதிகளாக வந்த பல பேராசிரியர்களுக்கு உதவி செய்தார். தோங்கலாவிற்கு அமெரிக்கன் கல்லூரியில் வேதியியல் கற்பிக்கும் வேலையை வழங்கினார். 
முப்பரிமாண வேதியியல், சமச்சீரற்ற வேதித் தொகுப்பு வினைகள், சுற்றுச்சுழல் நச்சுயியல் போன்ற பாடங்களில் ஒரு வேதியியலாளராக தோங்கலா நிபுணத்துவம் கொண்டவராக இருந்தார்.

யான்னி மேடு டாக் (Johnny Mad Dog), லிட்டில் பாய்சு கம் பிரம் தி சிடார்சு (Little Boys Come from the Stars)  போன்ற விருது பெற்ற நாவல்களை இவர் எழுதியுள்ளார். நவீன ஆப்பிரிக்க கவிதைகளுக்கான பென்குயின் புத்தகத்தில் இவரது படைப்புகள் இடம்பெற்றுள்ளன. கலைத்துறையில் சிறந்த பங்களிப்புகளுக்காக வழங்கப்படும் கக்கென்யெய்ம் உறுப்பினர் விருதை இவர் பெற்றார். யான்னி மேடு டாக்  என்ற இவரது நாவலை அடிப்படையாகக் கொண்டு யீன்-சிடீபன் சவைர்  2008 ஆம் ஆண்டு பிரெஞ்சு-லைபீரிய திரைப்படம் ஒன்றை இயக்கினார். கிறிசுடோபர் மைனி, டெய்சி விக்டோரியா வேண்டி, தேக்பெக் டிவெக், பேரி செர்னோ, முகமது செசாய், யோசப் துவோ ஆகியோர் இத்திரைப்படத்தில் நடித்திருந்தனர்.  
 
பிரான்சு நாட்டில் இலக்கியத்திற்காக வழங்கப்படும் செசாம் பிரிக்சு இலக்கிய விருது 2004 ஆம் ஆண்டு இவருக்கு வழங்கப்பட்டது. 2017 ஆம் ஆண்டு பித்தோவானுக்காக தன்னை அர்ப்பணித்துக் கொண்ட வயலின் வித்தகர் ரோடோல்ப் கிருட்சரின் உண்மைக்கதையை அடிப்படையாகக் கொண்ட நூல் ஒன்றை வெளியிட்டார்.

## மேற்கோள்கள்

## வெளி இணைப்புகள்
* Simon's Rock College: Emmanuel Dongala
* Simon's Rock online newsletter, June 2005
* Dr. Emmanuel Dongala discusses and reads from his new novel, Johnny Mad Dog. (MP3) Simon's Rock Faculty Forum, originally aired on WBCR-LP, Great Barrington, MA (archive.org)
* 2001 Interview with Terry Gross on National Public Radio's Fresh Air program
* New York State Writers Institute - Emmanuel Dongala
* Washington Post review of ''Johnny Mad Dog''
* Arts Abroad; Reflections on African War, From a Haven in the U.S. New York Times, May 7, 1998#
* ''Paradoxes de l'identité: de la déconstruction à la construction identitaire dans "Les petits garçons naissent aussi des étoiles" d'Emmanuel Boundzeki'', par Moussa Coulibaly, LittéRéalité, 20, 2, 2008, York University,  p 45-57

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:ஆப்பிரிக்க எழுத்தாளர்கள்
வள்ளியம்மாள் மகளிர் கலை அறிவியல் கல்லூரி

**வள்ளியம்மாள் மகளிர் கலை அறிவியல் கல்லூரி**, தமிழ்நாடு மெட்ராஸ் பல்கலைக்கழகத்தின் இணைவு பெற்றுள்ள சுயநிதி கல்லூரி. இக்கல்லூரி தமிழ்நாட்டில் சென்னை அண்ணா நகரில் செயல்பட்டு வருகின்றது. 

## அறிமுகம்
இக்கல்லூரி  பெண்கல்வியை ஊக்குவிக்கும் வகையில் செயலபட்டு வருகின்றது. இக்கல்லூரி 1968 இல் தொடங்கப்பட்டது.

## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன:
# கலை அறிவியல் இளங்கலை
# கலை அறிவியல் முதுகலை 

## சான்றுகள்

பகுப்பு:சென்னை மாவட்டத்திலுள்ள தனியார் கலைக் கல்லூரிகள்
பகுப்பு:சென்னைப் பல்கலைக்கழக இணைவுக்கல்லூரிகள்
ஶ்ரீ சாரதா நிக்கேதன் மகளிர் கலை அறிவியல் கல்லூரி

**ஶ்ரீ சாரதா நிக்கேதன் மகளிர் கலை அறிவியல் கல்லூரி** தமிழ்நாடு பாரதியார் பல்கலைக்கழகத்தின் இணைவு பெற்றுள்ள தனியார் கல்லூரி. இக்கல்லூரி தமிழ்நாட்டில் கரூர் மாவட்டம் தான்தோன்றி மலையில் செயல்பட்டு வருகின்றது. 

## அறிமுகம்
இக்கல்லூரி  பெண்கல்வியை ஊக்குவிக்கும் வகையில் செயல்பட்டு வருகின்றது. இக்கல்லூரி 1987இல் தொடங்கப்பட்டது.

## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.
# கலை அறிவியல் இளங்கலை
# கலை அறிவியல் முதுகலை 

## மேற்கோள்கள்

பகுப்பு:கரூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
ஶ்ரீ சாரதா நிக்கேதன் மகளிர் கலை அறிவியல் கல்லூரி சிவகங்கை

ஶ்ரீ சாரதா நிக்கேதன் மகளிர் கலை அறிவியல் கல்லூரி,தமிழ்நாடு அழகப்பா பல்கலைக்கழகத்தின் இணைவு பெற்றுள்ள தனியார் கல்லூரி. இக்கல்லூரி தமிழ்நாட்டில் சிவகங்கை மாவட்டம் காரைக்குடி அமராவதிபுதூரில் செயல்பட்டு வருகின்றது. 
## அறிமுகம்
இக்கல்லூரி  பெண்கல்வியை ஊக்குவிக்கும் வகையில் செயலபட்டு வருகின்றது. இக்கல்லூரி 1997இல் தொடங்கப்பட்டது.
## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.
# கலை அறிவியல் இளங்கலை
# கலை அறிவியல் முதுகலை 

## சான்றுகள்

பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
புதிய வைரசு

**புதிய வைரசு** *(Novel virus)*  என்பது முன்னர் எப்போதும் பார்த்திராத  ஒரு புதுவகை வைரசைக் குறிக்கிறது. தீநுண்மமான இவ்வைரசு அதன் இயற்கை வாழிடத்திலிருந்து  தனிமைப்படுத்தப்பட்டிருக்கலாம். முன்னர் அடையாளம் காணப்படாத ஒரு விலங்கு அல்லது மனித ஓம்புயிரிக்கு பரவியதன் விளைவாக அது தற்போது அறியப்படலாம். முழுபலத்துடன் அது புதியதாகத் தோன்றிய வைரசாகவும் இருக்கலாம். நடைமுறையில் இருந்த இவ்வரைசு ஒருவேளை இதுவரை அடையாளம் காணப்படாமலும் இருந்திருக்கலாம். 

## மேற்கோள்கள்

பகுப்பு:நோய்ப்பரவலியல்
பகுப்பு:நச்சுயிரியல்
பகுப்பு:தீநுண்மங்கள்
அன்னை மகளிர் கலை மற்றும் அறிவியல் கல்லூரி

**அன்னை மகளிர் கலை மற்றும் அறிவியல் கல்லூரி** என்பது தமிழ்நாடு பாரதிதாசன் பல்கலைக்கழகத்தின் இணைவு பெற்றுள்ள ஒரு தனியார் கல்லூரி ஆகும்.. இக்கல்லூரி தமிழ்நாட்டில் கரூர் மாவட்டம் புன்னம்சத்திரத்தில் செயல்பட்டு வருகின்றது.

## அறிமுகம்
இக்கல்லூரி  பெண்கல்வியை ஊக்குவிக்கும் வகையில் செயலபட்டு வருகின்றது. இக்கல்லூரி 2007இல் தொடங்கப்பட்டது.
## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.
# கலை, அறிவியல் - இளங்கலை
# கலை, அறிவியல் - முதுகலை

## சான்றுகள்

பகுப்பு:கரூர் மாவட்டத்திலுள்ள தனியார் கலைக் கல்லூரிகள்
பகுப்பு: பாரதிதாசன் பல்கலைக்கழக இணைவுக்கல்லூரிகள்
சிறீ ராமு கலை மற்றும் அறிவியல் கல்லூரி

**சிறீ ராமு கலை மற்றும் அறிவியல் கல்லூரி,** தமிழ்நாடு பாரதியார் பல்கலைக்கழகத்தின் இணைவு பெற்றுள்ள தனியார் கல்லூரி . இக்கல்லூரி தமிழ்நாட்டில் கோயம்புத்தூர் மாவட்டம் பொள்ளாச்சி தென்சங்கம்பாளையத்தில் செயல்பட்டு வருகின்றது. 
## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி1966இல் தொடங்கப்பட்டது. .
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன
# கலை, அறிவியல் இளங்கலை
# கலை, அறிவியல் முதுகலை
## சான்றுகள்

பகுப்பு:கோயம்புத்தூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
சுவப்னா (பத்திரிகையாளர்)

**சுவப்னா (Swapna)** (பிறப்பு:1974 சூன் 9) இவர் ஒரு தெலுங்கு மொழி தொலைக்காட்சி தொகுப்பாளரும் மற்றும் பத்திரிகையாளரும் ஆவார். இவர் தெலுங்கு மொழி செய்தித் தொலைக்காட்சி நிறுவனமான 10 டிவியின் நிர்வாக ஆசிரியராக உள்ளார். இவர் கருநாடக பாரம்பரிய குரலிசை மற்றும் இசைக்கருவியில் நன்கு பயிற்சி பெற்றவராவார். ஆர்.ஜி.வி உடன் ராமுயிசம் என்ற தொடருக்காக நிகழ்ச்சியினை தொகுத்து வழங்கினார்

## ஆரம்பகால வாழ்க்கை
பிரபலமான திட்டமான ஜப்பா 4 ன் மூலம் பிரபலமான பண்பலை வானொலி தொகுப்பாளரான ஜோத்ஸ்னா என்பவருக்கு ஐதராபாத்தில் சுவப்னா பிறந்தார். இவரது தாய்வழி பாட்டி பிரபல நிகழ்ச்சித் தொகுப்பாளரும், அகில இந்திய வானொலியில் ரேடியோ பானுமதி, என்பவருமாவார்.

## தொழில்
டி.வி 9 (தெலுங்கு) உடன் டிவி நிகழ்ச்சித் தொகுப்பாளரக சுவப்னா தனது வாழ்க்கையைத் தொடங்கி. ஷாரா மாமுலே போன்ற பிரபலமான நிகழ்ச்சிகளை செய்தார். பின்னர் இவர் பிக் பன்பலை வானொலி 92.7 இன் பிராந்திய நிகழ்ச்சிகளை வழங்கினர் .

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி தொகுப்பாளர்கள்
சேலம் சௌடேஸ்வரி கலை மற்றும் அறிவியல் கல்லூரி

**சேலம் சௌடேஸ்வரி கலை மற்றும் அறிவியல் கல்லூரி** (*Shri Sowdeswari Women’s College*) என்பது தமிழ்நாட்டில் சேலம் மாவட்டத்தில், சேலம் பெரியார் பல்கலைக்கழகத்தின் இணைவு பெற்றுள்ள ஒரு அரசு நிதியுதவி பெறும் மகளிர் கல்லூரியாகும். 

## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 1975இல் தொடங்கப்பட்டது. இக்கல்லூரி தமிழ்நாட்டில் சேலம் மாவட்டம் கொண்டலாம்பட்டியில் செயல்பட்டு வருகின்றது.

## படிப்புகள்
இக்கல்லூரியில் பின்வரும்படிப்புகள் வழங்கப்பட்டு வருகின்றன.

### இளநிலை
##### கலை
* பொருளியல்
* ஆங்கிலம்
* வணிகவியல்

#### அறிவியல்
* இயற்பியல்
* வேதியியல்
* புள்ளியியல்

### முதுநிலை
##### கலை
* வணிகவியல்

### அறிவியல்
* புள்ளியியல்

## சான்றுகள்

பகுப்பு:சேலம் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
வெளிப்படையான நோய்த்தொற்று விகிதம்

**வெளிப்படையான நோய்த்தொற்று விகிதம்** *(Apparent infection rate)* என்பது ஒரு நோயின் முன்னேற்ற விகிதத்தின் மதிப்பீடாகும். இவ்விகிதம்  வெவ்வேறு நேரங்களில் நோய்த்தொற்று அளவின் விகிதாச்சார நடவடிக்கைகளின் அடிப்படையில் மதிப்பிடப்படுகிறது. 

நோய்த்தொற்று அளவின் விகிதாச்சார நடவடிக்கைக்கு முதலில் நோய் பரவலின் அளவீடு  தேர்ந்தெடுக்கப்படுகிறது. எடுத்துக்காட்டாக   நோய்ப்பரவல் அளவு என்பது பூஞ்சை காளான் பாதித்த இலையின் பரப்பளவு அல்லது நோயால் பாதிக்கப்பட்ட தாவரங்களின் பகுதி எண்ணிக்கை விகிதம் போன்றவையாகும். நோயின் அளவுகள் பின்னர் காலப்போக்கில் எடுக்கப்படுகின்றன. ஒரு கணித மாதிரி இதற்குப் பொருத்தமாக இருக்கும். இம்மாதிரி இரண்டு அனுமானங்களை அடிப்படையாகக் கொண்டதாகும். 

*நோய்த்தொற்றின் வேகம் நோய்த்தொற்றாமல்  மீதமுள்ள திசுக்களின் அளவைக் கட்டுப்படுத்துகிறது; 
*அவ்வாறு கட்டுப்படுத்தப்படாவிட்டால், நோய்த்தொற்றின் அளவு அதிவேக வளர்ச்சியை வெளிப்படுத்தும்.

இங்கு ஒற்றை மாதிரி அளவுரு r மட்டும் உள்ளது, இதுவே வெளிப்படையான தொற்று விகிதமாகும்.  வாய்ப்பாட்டைப் பயன்படுத்தி பகுப்பாய்வு முறையில் இதை கணக்கிடலாம்.

:r = \frac{1}{t_2-t_1} \log_e \left [ \frac{x_2 (1-x_1)}{x_1 (1-x_2)} \right ]

இதில், 

:*r* என்பது வெளிப்படையான நோய்த்தொற்று விகிதம்
:*t*1 என்பது முதலாவது கணக்கிடப்பட்ட காலம்
:*t*2 என்பது இரண்டாவதாக கணக்கிடப்பட்ட காலம் 
:*x*1 முதலாவது கணக்கெடுப்பின்போது தொற்று பாதிக்கப்பட்ட பகுதியின் அளவு 
:*x*2 இரண்டாவது கணக்கெடுப்பின்போது தொற்று பாதிக்கப்பட்ட பகுதியின் அளவு 

## மேற்கோள்கள்
* 

பகுப்பு:நோய்ப்பரவலியல்
பகுப்பு:கணித மாதிரியியல்
பகுப்பு:நோயியல்
2020 ஐக்கிய இராச்சியத்தில் கொரோனாவைரசுத் தொற்று

நடப்பு நிகழ்வில் உலகலாவிய தொற்றாக அறியப்படும் கோவிட்-19 வைரசு தொற்றானது சனவரி ,2020 அன்று பரவ தொடங்கிற்று எனினும்   பிப்ரவரியில் இங்கிலாந்திற்குள் பரவுதல் உறுதி செய்யப்பட்டது, மார்ச் மாதத்தில் இந்நோய் தொற்று விரைவாக ராச்சியம் முழுவதும் பரவியது. ஏப்ரல் 3 ஆம் தேதி நிலவரப்படி, இங்கிலாந்தில் 38,168 பேர்  உறுதிப்படுத்தப்பட்ட COVID-19 நோய் தொற்றால் பாதிக்கப்பட்டுள்ளனர்.தொற்றுநோயால் பாதிக்கப்பட்ட 3,605 பேர் இறந்துள்ளனர்.

ஜனவரி 12 ஆம் தேதி, உலக சுகாதார அமைப்பு  சீனாவின் ஹூபே மாகாணத்தின் வுஹானில் உள்ள மக்களில் பலருக்கு கொரோனா வைரசு தொற்று பரவியதை என்பதை உறுதிப்படுத்தியது, இது ஆரம்பத்தில் 31 டிசம்பர் 2019 அன்று உலக சுகாதார அமைப்பின் கவனத்திற்கு வந்தது. பின்னர் புதிய இங்கிலாந்து  நோய்க்கான முன்மாதிரி ஆய்வக சோதனையை உருவாக்கியது.  இங்கிலாந்தின் நான்கு தலைமை மருத்துவ அதிகாரிகள் ஜனவரி 30 அன்று இங்கிலாந்தின் இந்நோய் தொற்றிற்கான ஆபத்து அளவை குறைந்த அளவிலிருந்து மிதமாக உயர்த்தினர், உலக சுகாதார அமைப்பு இந்த நோயை சுகாதார அவசர நிலையாக (PHEIC)  அறிவித்தது .

மார்ச் 18 அன்று, நாட்டின் அனைத்து பள்ளிகளும் மூடப்படும் என அறிவிக்கப்பட்டது. மார்ச் 20 அன்று, அனைத்து உணவகங்கள், விடுதிகள், மற்றும் உட்புற விளையாட்டு மற்றும் ஓய்விடங்களை மூட உத்தரவிடப்பட்டது, இருப்பினும் டெலிவரி மற்றும் எடுத்துச்செல்லும்  சேவைகள் திறந்த நிலையில் இருக்க அனுமதிக்கப்பட்டன. மார்ச் 23 அன்று, இந்த நடவடிக்கைகள் மேலும் கடுமையாக்கப்பட வேண்டும் என்று அரசாங்கம் அறிவித்தது, இயக்க சுதந்திரத்தை மட்டுப்படுத்தும் வகையில், கொரோனா வைரஸ் சட்டம் 2020, கொண்டுவரப்பட்டது

## காலவரிசை

மார்ச் 27 அன்று, பிரதமர் போரிஸ் ஜான்சன் மற்றும் சுகாதார செயலாளர் மாட் ஹான்காக் ஆகியோருக்கு கொரோனா வைரசு தொற்று இருப்பது உறுதி செய்யப்பட்டதாக பிரதமர் அறிவித்தார். அதே நாளில், தொழிற்கட்சி நாடாளுமன்ற உறுப்பினர். ஏஞ்சலா ரெய்னர், நிழல் கல்வித்துறை செயலாளர், அவர் வைரசு அறிகுறிகளால் பாதிக்கப்பட்டுள்ளதாகவும், மருத்துவ ஆலோசனையைப் பின்பற்றி மேற்கூறிய அனைவரும் சுய தனிமைப்படுத்தப்படுவதாகவும் அறிவித்தனர். தலைமை மருத்துவ ஆலோசகர் கிறிஸ் விட்டியும் அறிகுறிகளால் பாதிக்கப்படுவதாகவும், சுய-தனிமைப்படுத்தப்படுவதாகவும் தெரிவித்தார், அதே நேரத்தில் இங்கிலாந்து அரசாங்கத்திற்கு தொடர்ந்து ஆலோசனை வழங்கினார். தேசிய ஊரடங்கு விதிகளை மீறும் நபர்களுக்கு காவல்துறை முதல் அபராதம் விதித்ததாக தேசிய காவல்துறைத் தலைவர்கள் கவுன்சில் தெரிவித்துள்ளது 

## குறிப்புகள்
 

## மேற்கோள்கள்
 

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:Webarchive template wayback links